

 **Ministerul Mediului**

**Agenţia Naţională pentru Protecţia Mediului**

|  |
| --- |
| **AGENŢIA PENTRU PROTECŢIA MEDIULUI SUCEAVA** |

# DECIZIA ETAPEI DE ÎNCADRARE

## Nr. din xx.xx.2019

Ca urmare a notificării adresate de **SC CARPATHIAN SPRINGS SA –** cu sediul municipiul Vatra Dornei, str. Republicii, nr. 33, județul Suceava, **privind planul/ programul PLAN URBANISTIC ZONAL ”Construire hală de producție- Îmbuteliere ape minerale”**, în comuna Panaci, satul Coverca, nr. 183 A, județul Suceava, înregistrată la APM Suceava cu nr. 13465/15.10.2019, în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 28.10.2019, a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în prezenţa/lipsa comentariilor motivate din partea publicului interesat,

**decide:**

**Planul/programul PLAN URBANISTIC ZONAL ”Construire hală de producție- Îmbuteliere ape minerale”**, în comuna Panaci, satul Coverca, nr. 183 A, județul Suceava, **titular SC CARPATHIAN SPRINGS SA –** cu sediul în județul Suceava, municipiul Vatra Dornei, str. Republicii, nr. 33, **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

 Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul studiat, în suprafață totală de 89359 mp este situat în intravilanul comunei Panaci, satul Coverca, str. Pârâul Negru și este proprietatea SC CARPATHIAN SPRINGS SA.

Folosinta actuala:fabrică îmbuteliere ape minerale,platforme cu rezervoare

Destinația stabilită prin PUG, aprobat cu HCL comuna Panaci nr.6/2002 –zonă de locuințe, zonă interdicție de construire până la elaborare PUZ.

Pe teren există constructii si anexele tehnologice aferente contruite în perioada 2010-2019.

**Vecinătăți:**

N – Terenuri proprietate particulară, DJ 174

S – Drum local (de servitute)

E – Terenuri proprietate particulară, drumul local

 V – Terenuri proprietate particulară

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentație se studiază posibilitatile de realizare a unui imobil cu funcțiunea de unitate producție și îmbuteliere ape minerale, respectiv integrarea și armonizarea construcțiiilor și a amenajărilor propuse cu cele existente; dimensionarea, funcționalitatea și aspectul arhitectural; rezolvarea circulațiilor carosabile și pietonale; echiparea cu utilități edilitare.

**Indici urbanistici :**

 **POT maxim: 35,00 % CUT maxim: 0,4**

Lucrările propuse se vor face în 2 etape după cum urmează:

Suprafața construită hală producție - etapa 1: 10530,00 mp

Suprafața construită platfomă rezervoare apă - etapa 1: 300,00 mp

Suprafața zonă extindere construcții - etapa 2: 4500,00 mp

Suprafața zonă extindere platformă utilități - etapa 2: 1350,00 mp

Suprafața drumuri platforme carosabile,alei pietonale: 4000,00 mp

Suprafața construită totală: 16680,00 mp

Suprafața construită totală (existent și propus) : 31255,00 mp

Suprafața totală drumuri platforme carosabile,alei pietonale

(existent și propus): 16500,00 mp

Suprafața totală spații verzi amenajate, teren neamenajat

 și alte amenajări: 41604,00 mp

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele – nu este cazul;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile – nu este cazul;*

**Alimentarea cu apă**

Alimentarea cu apă a obiectivului proiectat se va realiza prin branșament de la rețeaua existentă de alimentare cu apă, rețea care asigură apă pentru consum menajer la unitatea de producție și depozitare existentă. Alimentarea cu apă tehnologică se va asigura tot de la rețeaua de apă tehnologică, existentă, de la unitatea de producție existentă.

**Canalizare**

Apele uzate menajere sunt colectate și dirijate, printr-o rețea de canalizare proprie având cămine de vizitare, către o stație proprie de epurare și, mai apoi, deversate în emisar.

În urma procesului de îmbuteliere a apei va rezulta apă uzată tehnologic, aceasta fiind colectată și evacuată, prin instalații de canalizare a apelor uzate tehnologice, la stația de epurare proprie prevăzută pentru noul obiectiv proiectat, ulterior deversate în emisar (pârâul Buciniș).

Apele pluviale colectate de la nivelul învelitorilor vor fi colectate și evacuate la zi (în zonele unde se poate asigura evacuarea la zi) și în rețeaua de canalizare care se va executa pentru noul obiectiv proiectat

Apele pluviale de la nivelul platformelor betonate din incinta noului obiectiv proiectat vor fi colectate de un sistem de rigole pentru colectarea apelor pluviale, rigole care vor dirija aceste ape către un separator de hidrocarburi și, de aici, către stația de epurare și, apoi, către emisar (pârâul Buciniș).

**Alimentarea cu energie electrică**

Alimentarea cu energie electrică a obiectivului se propune a se realiza dintr-un post de transformare nou. Tablourile electrice aferente noului obiectiv se vor amplasa conform fazelor ulterioare, iar acestea se vor alimenta din postul de transformare nou prin cabluri electrice trifazate pozate subteran. Pentru obiectivul nou blocul de măsură și protecție trifazat se propune a se monta în postul trafo. Postul de transformare nou se va racorda la rețeaua de medie tensiune existentă prin prelungirea acesteia, prin montarea unui stâlp de beton pentru susținere rețea aeriană de medie tensiune și un tronson de rețea aeriană de medie tensiune (LEA).

**Alimentarea cu căldură**

Asigurarea agentului termic se va realiza prin intermediul unei centrale termice care va funcționa pe bază de combustibil lichid.

**Gospodărirea deșeurilor**

Sistemul de colectare a deșeurilor în cadrul organizării de șantier de pe durata executării lucrărilor se va face în spații special amenejate, iar evacuarea lor va fi asigurată periodic de serviciul de salubritate.

Depozitarea, sortarea și colectarea deșeurilor se va face în sistem individual. Se prevede o platformă gospodarească betonată, cu europubele închise etanș ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile și va fi împrejmuită pentru prevenirea împrăștierii deșeurilor.

**Protecția mediului**

Pentru a diminua impactul asupra mediului înconjurător, se va interzice deversarea apelor uzate rezultate pe perioada construcției în spațiile naturale existente în zonă. Se vor folosi WC-uri ecologice iar deșeurile vor fi adunate în containere speciale și transportate în locuri special amenajate.

Depozitarea temporară a materialelor de construcții și a deșeurilor rezultate va fi astfel efectuată încât să nu permită infestări ale solului.

Titularul investiției va încheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială; se vor planta arbori și arbusti; vor fi necesare măsuri permanente de întreţinere a spaţiilor plantate, a amenajărilor din incintă, astfel încât să nu se producă degradări importante ale terenului.

Prin întreţinerea corespunzătoare a mijloacelor auto care vor deservi investiția se evită pierderile accidentale de uleiuri sau carburanţi în sol.

**Accesul auto și pietonal**

Se propune amenajarea de platforme carosabile pe conturul construcției în suprafată de 2100,00 mp, creându-se noi spații de circulație și manevre ale vehiculelor care vor deservi fabrica de îmbuteliere.

Pentru rezolvarea problemelor legate de drum, parcaje şi sistematizare verticală au fost abordate următoarele obiective:

- Parcaje perimetrale în principal pentru zona de descărcare materie primă pe latura de nord și pentru zona de încărcare a produsului finit pe latura de est a halei proiectate;

- Şanţuri de pământ pentru colectarea apelor superficiale;

- Zid sprijin pentru sprijinirea terasamentului pe latura de vest;

Noua platformă proiectată va avea un sistem rutier cu îmbrăcăminte din beton de ciment care să permită o rezistenţă corespunzătoare şi o siguranţă în exploatare.

Staționarea autovehicolelor atât în timpul lucrărilor de construcții cât și în timpul funcționării clădirii se va face în afara drumurilor publice, unitatea având prevăzut în interiorul parcelei spații de circulație și întoarcere.

 *d) problemele de mediu relevante pentru plan sau program – nu este cazul;*

 e*)relevanţa planului sau programului pentru implementarea legislaţiei naţionale şi comunitare de mediu – nu este cazul;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

 *(iii)* folosirea terenului în mod intensiv – este redusă pe perioada execuției lucrărilor;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ”Crai Nou” a anunțurilor publice privind prima versiune a proiectului în zilele de 15.10.2019 și 18.10.2019, până la luarea deciziei de încadrare nu au fost semnalate observații din partea publicului.

 În urma publicării din data de XX.XX.2019, în ziarul ”Crai Nou” a anunțului deciziei de încadrare nu au fost semnalate observații din partea publicului.

 Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 **DIRECTOR EXECUTIV,**

 Şef Serviciu, Întocmit,

 Avize, Acorduri, Autorizaţii

|  |  |
| --- | --- |
|   |  |